Vanaand sny ek af – Francois is Ek
Posted on October 19, 2018 by Francois VDH
Vanaand moet ek hard werk om my innerlike vrede te bewaar.
Ek moet vanaand myself in toom hou, om die woede van onregmatige behandeling te kan demp en hanteer. My ore vryf en “woosa” oor en oor sê omtrent.
In die kar toe ek my nuutste playlist luister (getiteld: “Angry Time to F### stuff up”) en liedjie na liedjie van Nickelback, Creed, Evanescence, Linkin Park, Within Temptation en nog paar ander luister voel ek hoe ek deurbraak maak.
Dit gaan nie net oor vergewe nie, dit het ek reeds gedoen, dit gaan oor iets wat ek hard probeer om myself af te leer. Dit is om af te sny. My hoop op goeie behandeling vanaf mense vir wie ek goed was. Want die hoop maak nie sin nie, en ek is immers die persoon wat nog altyd aangedring het om baie grasie vir mense te hê tot hulle doelbewus probeer seer maak.
So vanaand sny ek af. Ek is klaar. My energie het verseker beter plekke om ‘n tuiste te vind. Ek het goeie mense in my lewe, soveel spesiale mense vir wie ek ongelooflik lief is, drie kosbare kinders vir wie ek my lewe sal gee.
My deurbraak vanaand is dit: afsny is reg as jy die onherwinbare kwaad uitsny. Die boer gaan tog nie en plant ge-oeste stronke en hoop op lande vol mielies nie.
Vir elkeen hoop ek geluk en vrede, selfs julle wat vrot en vol drama is.
Ek hoop en gaan aanhou probeer om te kan beteken vir ander soveel soos wat ek al goeie inspraak gehad het. Dit sal my fokus wees. En as ek weer om die bos gelei moet word… Wel, mens snoei partymaal maar meer as een maal die boom voor hy gesond is.
Elke keer as ek begin met nog 'n post besef ek net weereens hoeveel hierdie vir myself help. Vir die eenvoudige rede dit bring baie keer die goed wat in en om my gebeur terug…
Posted on October 23, 2018 Francois VDH
Hierdie laaste tyd wag ek vir die volgende krisis, rugstekery, probleem of een of ander nood om my te oorval. Meerendeels want dit is hoe hierdie jaar met tye al gevoel het. Ek dink nie…
Posted on October 17, 2018 Francois VDH